ai4bharat/Pralekha huggingface dataset:
وزارت اطلاعات ونشریات
چوالیسویں ٹورنٹو انٹرنیشنل فلم فیسٹول 2019 میں ہندوستانی پویلین کا افتتاح
افّی 2019 پوسٹر اور بروشر جاری کئے گئے
نئی دہلی،6/ستمبر۔ کناڈا میں ہندوستان کے ہائی کمشنر جناب وکاس سوروپ نے آج 44ویں ٹورنٹو انٹرنیشنل فلم فیسٹول  2019 میں ہندوستانی پویلین کا افتتاح کیا۔ ٹی آئی آئی ایف 2019 میں ہندوستانی پویلین کے افتتاح سے ہندوستانی سنیما کو غیرملکی بازار میں پیش کرنے کے لئے پلیٹ فارم دستیاب ہوگا اور نئے کاروبار کے مواقع پیدا ہوں گے۔
اس سال بعد میں گوا میں منعقد کئے جانے والے افّی کے گولڈن جبلی ایڈیشن کے بارے میں افتتاح کے دوران خصوصی طور پر بات چیت ہوئی۔ افّی 2019 کے پوسٹر اور بروشر بھی جاری کئے گئے۔ شرکاء نے فیسٹول میں پروگراموں کے تذکرے، ماضی کے تذکرے، ماسٹر کلاسیز اور بات چیت کے اجلاسوں میں بہت زیادہ دلچسپی ظاہر کی۔ شرکاء میں سے بہت سے لوگوں نے گوا میں افّی میں فلم شائقین اور تکنیکی اجلاسوں میں شرکت کی خواہش کا اظہار کیا۔
اس موقع پر خطاب کرتے ہوئے جناب وکاس سوروپ نے کہا ’’ہندوستانی فلموں نے عالمی سطح پر فلم سازی میں ایک نیا معیار قائم کیا ہے۔ آج ہر ایک فلم فیسٹول میں ہندوستان کے فلم سازی کے زبردست ا مکانات کو تسلیم کیا جاتا ہے۔ ٹی آئی ایف ایف 50ویں انٹرنیشنل فلم فیسٹول آف انڈیا  2019 کی عالمی سطح پر تشہیر کے لئے ایک بہترین پلیٹ فارم مہیا کراتا ہے۔ عالمی فلمی برادری کے فلم سازوں کو فیسٹول کے بنیادی عناصر اور عالمی سطح پر فلم سازی پر ہندوستانی سنیما کے اثر کو سمجھنے کے لئے ایک موقع ملا ہے۔‘‘
افتتاحی تقریب – شرکاء اور مباحثہ
فلم سازی کے شعبے اور فلم فیسٹول سے متعلق تقریباً 60 ممتاز شخصیتوں نے ہندوستانی پویلین کی افتتاحی تقریب میں شرکت کی۔ موجود ممتاز شخصیات میں ٹورنٹو انٹرنیشنل فلم فیسٹول سے متعلق ڈائریکٹر آف انڈسٹری جناب جیوف میکناٹن، ہارٹ لینڈ فلم فیسٹول انڈیانا پولس، انڈیانا، امریکہ کی سینئر انٹرنیشنل پروگرام کنسلٹینٹ محترمہ ہنّا فشر، لائن ہارٹ پروڈکشن ہاؤس کے سی ای او جناب روجر نائر، یوروپین فلم مارکیٹ کی مارکیٹنگ ہیڈ محترمہ جانا وولف، ٹورنٹو انٹرنیشنل فلم فیسٹول کی سینئر کوآرڈنیٹر – انڈسٹری محترمہ بریٹنی ایلن سمیت دیگر افراد شامل تھے۔
افّی 2019 کے گولڈن جبلی ایڈیشن میں شرکت سمیت مختلف موضوعات پر بات چیت ہوئی، جس میں فیسٹول کے دوران پروگرامنگ کی نوعیت سے متعلق تفصیلات بھی شامل ہیں۔ شرکاء میں سے بہت سے لوگوں نے کو-پروڈکشن ایگریمنٹ، ہندوستانی میڈیا اور انٹرٹینٹمنٹ انڈسٹری کے شعبے میں بزنس کی آسانی سے متعلق معاملات کے بارے میں پالیسی فریم ورک کو سمجھنے میں دلچسپی ظاہر کی۔ متعلقین کو ہندوستان میں فلم تیار کرنے کے لئے ایک ہی مقام پر کلیئرنس سے متعلق حکومت کے اقدامات کے بارے میں بھی بتایا گیا۔
پس منظر
حکومت ہند کی اطلاعات و نشریات کی وزارت کنفیڈریشن آف انڈین انڈسٹری  کے تعاون کے ساتھ ٹورنٹو، کناڈا میں 5 سے 15 ستمبر 2019 تک منعقد کئے جانے والے ٹورنٹو انٹرنیشنل فلم فیسٹول میں شرکت کررہی ہے۔ ہندوستانی وفد میں ڈائریکٹوریٹ آف فلم فیسٹولس کے ایڈیشنل ڈائریکٹر جنرل جناب چیتنیہ پرساد اور اطلاعات و نشریات کی وزارت کی ڈپٹی سکریٹری  محترمہ دھن پریت کور شامل ہیں۔
ٹورنٹو میں ہندوستانی فلموں کے لئے زبردست امکانات موجود ہیں، کیونکہ یہاں پر ہند نژاد لوگ بڑی تعداد میں موجود ہیں اور ہندوستانی سنیما کے بارے میں بھی یہاں بہت دلچسپی پائی جاتی ہے۔ ہندوستانی اور کناڈا نے کو-پروڈکشن کا معاہدہ بھی کیا ہے اور اس فیسٹول کے دوران ہندوستانی وفد کناڈا کے ساتھ فلموں کے کو-پروڈکشن کے امکانات کے مواقع کا بھی پتہ لگائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔اگ۔م ر(
U-4061
(Visitor Counter : 65
بھاری صنعتوں کی وزارت
آئی سی اے ٹی کے ذریعےشور، ارتعاش اور سخت گیری پر ایک بین الاقوامی سیمینار کا انعقاد
نئی دہلی،24مئی 2019؍انٹرنیشنل سینٹرفار آٹو موٹو ٹیکنالوجی، 23 سے 24 مئی 2019ء کو آئی سی اے ٹی، مانیسر میں آٹوموٹو شور، ارتعاش اور سخت گیری  پر ایک سیمینار اور ورک شاپ منعقد کررہی ہے۔
آئی این وی ایچ، آٹو موٹو پرباہمی تربیتی پروگرام کی سیریز کا پانچواں ایوینٹ ہے جس کا انعقاد آئی سی اے ٹی کے ذریعے کیا جارہا ہے۔ آئی این وی ایچ سیمینار-کم-ورکشاپ سیریز کے ساتھ آئی سی اے ٹی مقصد پیشہ وروں اور تعلیم کے میدان میں اپنے میدان کے ماہرین کے ساتھ مل کر بیداری پیدا کرنا اور معلومات کے تبادلہ کے لیے ایک پلیٹ فارم مہیا کرانا ہے۔
اس دو روزہ ایوینٹ میں آٹو موٹو انڈسٹری کے مختلف شعبوں سے 220 مندوبین نے شرکت کی۔ سیمینار کے دوران مختلف ریسرچ اور ترقیاتی سرگرمیوں میں،صنعتی مشقوں ٹیسٹنگ کے طریقوں اور معیارات پر توجہ مرکوز کی گئی۔ ورکشاپ کے دوران آٹو موٹو انڈسٹری کو درپیش این وی ایچ چیلنجز پر ایک پینل تبادلہ خیال بھی کیاگیا۔ ورکشاپ میں شامل حصے داروں نے آئی این وی ایچ کے میدان میں آئی این وی ایچ ٹیکنالوجی کی بنیادی باتوں، مسئلے کا حل نکالنے کی اسٹریٹییجیز پر عالمی پس منظر میں موجودہ رجحانات پر تبادلہ خیال کیا۔
سیمینار میں جن اہم کمپنیوں کے ترجمان نے حصہ لیا، ان میں ریسرچ اینڈ ڈیولپمنٹ انسٹی ٹیوٹ، مہندرا ریسرچ ویلی، ٹاٹا ٹیکنالوجیز لمٹیڈ، مہندرا ٹرک اینڈ بسیز سیمینز پی ایل ایم، 3 ایم انڈیا، کوم اسٹار آٹو، ایڈمز ٹیکنالوجیز، اپولو ٹائرس، مہندرا ٹریکٹرس شامل ہیں۔شرکاء نے این وی ایچ آٹوموٹو جیسے این وی ایچ آٹوموٹو کو درپیش مختلف اہم مسائل، موجودہ چیلنجز اور مستقبل کے رجحان بھارتی او ای ایم کے لیے اسکوئک اور ریئل ڈیولپمنٹ چیلنجز، ٹریکٹر این وی ایچ، ٹائر اور سڑک پر گھسرنے کی آواز، موٹر کی آواز اور بھارتی صنعت میں این وی ایچ سافٹ ویئر کی اہمیت پر اپنی معلومات مشترک کیں۔
اس کے علاوہ، ایونٹ میں جن موضوعات پر بات چیت کی جارہی ہے ان میں سگنیچر تجزیے پر مختلف ڈیمو، ماڈل ٹیسٹ، آواز کی کوالٹی، وسیلے یا سورس کا لوکلائزیشن اور شور کے ذریعہ اندر کی آوازیں وغیرہ شامل ہیں۔
م ن۔ش ت۔ن ع
U: 2198
(Visitor Counter : 73
صحت اور خاندانی بہبود کی وزارت
کووڈ سے راحت کی امداد کی تازہ جانکاری
کووڈ سے نمٹنے کے لیے بین الاقوامی سطح پر موصولہ امداد کو ریاستوں اور مرکز کے زیر انتظام علاقوں کو تناسب کے ساتھ دیئے جانے کے لیے جلد منظوری دی جا رہی ہے
نئی دہلی، 18مئی، 2021/حکومت کو کووڈ – 19 راحت میڈیکل سپلائی اور سامان مختلف ملکوں / تنظیموں سے 27 اپریل ،2021 سے موصول ہو رہا ہے۔
مجموعی طور پر 11325 آکسین کنسنٹریٹرز ؛ 15801 آکسیجن سلینڈرز؛ 19 آکسیجن جینریشن پلانٹس؛ 8526 وینٹی لیٹرز / بائی پیپ؛ 6.1 لاکھ ریمڈیسیور شیشیاں سڑک اور فضائی راستے سے موصول ہوئی ہیں۔ یہ سامان 27 اپریل ، 2021 سے 17 مئی ، 2021 کے بیچ موصول ہوا ہے۔
اس سامان کی بڑی کھیپیں 16 اور 17 مئی، 2021 کو آسٹریلیا، گلیڈ ، انڈو – سوئس چیمبر آف کامرس سے موصول ہوئی ہیں ، جن میں مندرجہ ذیل کھیپ شامل ہے:
|
|
کھیپ
|
|
مقدار
|
|
تینٹی لیٹرز /بائی پیپ / سی پی اے اپی
|
|
1056
|
|
ریمڈیسیور
|
|
57,893اس کے علاوہ ، ماسک بھی موصول ہوئے۔
تصویر 1 : ڈاکٹر منیش رام وت ، میڈیکل سپرینٹینڈینٹ ، جی ایم ای آر ایس اسپتال، دھار پور پٹن، گجرات نے بتایا کہ غیرملکی امداد کے طور پر کس طرح اس سامان سے کووڈ – 19 مریضوں کو مدد ملے گی۔
[ڈی ڈی نیوز ٹوئیٹر لنک: https://twitter.com/DDNewslive/status/1394297327855104010?s=08]
تصویر نمبر 2 : ڈاکٹر ایم لیگو، ڈائریکٹر ہیلتھ سروسز، اروناچل پردیش نے بیرون ملک سے حکومت ہند کے ذریعے اروناچل پردیش میں مریضوں کی مدد کے لیے موصولہ کووڈ – 19 سامان پر شکریہ ادا کیا۔
[ڈی ڈی نیوز ٹوئیٹر لنک:https://twitter.com/DDNewslive/status/1394298469393698817?s=08]
تسویر نمبر 3 : فلائٹ نمبر ایس وی 760 اسپین سے شام تقریباً 5 بجے پہنچی۔ اس پرواز کے ذریعے آکسین کنسنٹریٹرز، وینٹی لیٹرز، ہیومیڈی فائر، آکسیجن ماسک، آکسیجن نزل ٹیبو ، وغیرہ لائی گئی۔
[ڈی ڈی نیوز ٹویٹر لنک: https://twitter.com/DDNewslive/status/1394285112552951808?s=08]
فوری طور پر موثر طریقے سے مختص کیے جانے ، اور بلا رکاوٹ فراہمی کا عمل جاری ہے۔ یہ سامان ریاستوں اور مرکز کے زیر انتظام علاقوں کو پہنچایا جا رہا ہے۔
۔۔۔
م ن ۔ اس۔ ت ح ۔
18.05.2021
U –4608
(Visitor Counter : 146
کوئلے کی وزارت
تالچر کول فیلڈ میں کوئلے کی نقل و حمل کے لیے مہاندی کول ریلوے لمیٹیڈ 
پارا دیپ اور ڈمرا بندرگاہوں تک کوئلے کی تیز رفتار نقل و حمل کی سہولت کے لیے ریل کاریڈور
14 کلومیٹر طویل انگول-بلارم میں کام کاج 2022 میں شروع ہوجائے گا
مہاندی کول فیلڈ کے تالچر کول فیلڈس تقریباً 52 بی ٹی کوئلے کے وسائل کے ساتھ سب سے بڑے کول فیلڈس میں سے ایک ہے، جو کہ ملک میں کوئلے کے کل وسائل کا 15 فیصد ہے۔ تالچر کول فیلڈ میں دستیاب وسائل میں سے 63 فیصد  سے زیادہ 300 میٹر گہرائی میں ہے، جو اوپن کاسٹ کان کنی کے لیے نمایاں صلاحیت پیش کرتا ہے۔
تالچر کول فیلڈز نے مالی سال 2022 کے دوران 95 ملین ٹن  سے زیادہ کوئلے کی پیداوار کی ہے اور مالی سال 25-2024 میں تقریباً 200 ملین ٹن اور مہاندی کول فیلڈز لمیٹیڈ اور مالی سال 2030 تک مختص کول بلاکس سے تقریباً 300 ملین ٹن پیدا کرنے کا امکان ہے۔ کوئلے کے موثر انخلاء کو یقینی بنانے کے لیے تالچر کول فیلڈز یعنی ایم سی آر ایل  میں مرحلہ وار طریقے سے ریل لائن کی تعمیر کا کام شروع کیا گیا ہے۔
کوئلہ کی وزارت نے پی ایم گتی شکتی کے تحت ایم سی آر ایل مرحلہ اول اور دوم پروجیکٹ کی تعمیر کو بہت زیادہ اثرانداز پروجیکٹ کے طور پر شناخت کی ہے۔‘‘مہاندی کول ریلوے لمیٹیڈ ’’ کو 31 اگست 2015 کو مہانادی کول فیلڈ لمیٹیڈ  کے 64 فیصد حصہ، آئی آر سی او این کے 26 فیصد اور اڈیشہ کی صنعتی ترقیاتی کارپوریشن  کے 10 فیصد حصہ کے ساتھ شامل کیا گیا تھا۔
پروجیکٹ کی صف بندی اڈیشہ کے انگول ضلع سے ہوتی ہے۔ انگول اور جراپاڑا بھارتی ریلوے نیٹ ورک کے موجودہ اسٹیشن ہیں۔ بلرام ایم سی ایل کے تالچر-بلرام پرائیویٹ سائڈنگ میں موجودہ لوڈنگ اسٹیشن ہے۔
14 کلومیٹر طویل ایم سی آر ایل مرحلہ اول  اس سال تک شروع ہونے کی امید ہے۔ یہ ریلوے لائن تالچر کول فیلڈز میں ایم سی ایل کانوں سے 25 ملین ٹن کوئلے کے اخراج کو پورا کرے گی۔
54 کلومیٹر طویل ایم سی آر ایل مرحلہ دوم  کے دسمبر 2025 تک شروع ہونے کی امید ہے۔ یہ تالچر کول فیلڈز کے جنوبی جانب اور وسطی حصے میں مختص کوئلے کے بلاکس سے کنیکٹویٹی فراہم کرتا ہے۔
مرحلہ دوم تیزی سے آگے بڑھ رہا ہے، حصول اراضی اور جنگلات کی منظوری کے لیے نوٹیفکیشن حاصل کر لیا گیا ہے۔ یہ ریلوے لائن تالچر کول فیلڈز میں سی آئی ایل اور غیر سی آئی ایل کول بلاکس سے کوئلے کے انخلاء کو پورا کرے گی ~ 58 ملین ٹن۔
اس طرح ایم سی آر ایل، ریل کاریڈور تلچر کول فیلڈز سے کوئلے کے اخراج کے عمل میں انقلابی تبدیلی لانے والا ثابت ہوگا۔ ریل کاریڈور پارا دیپ اور ڈمرا بندرگاہوں تک کوئلے کے ریک کی تیز رفتار نقل و حمل کو بہتر بنائے گا اور اس طرح ریل نیٹ ورک کو کم کرے گا اور اس سے نقل و حمل کی لاگت بھی کافی کم ہوگی۔ شپنگ کے راستے ریل نیٹ ورک کے مقابلے میں بہت سستے ہیں اور ملک کے جنوبی اور مغربی خطے میں کوئلے کی دستیابی کو بہتر بناتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 113
محنت اور روزگار کی وزارت
ای ایس آئی سی ہسپتالوں کے لئے کووِڈ۔19 سہولتی ڈیش بورڈ
نئی دہلی، 29 اپریل 2021: اپنی سماجی ذمہ داری کو پورا کرنے کی کوششو میں ای ایس آئی سی نے جاری وبائی مرض کی صورتحال کے دوران عوام پر مرتکز خدمات میں اضافہ کرنے اور معلومات کو عام کرنے کے لئے ایک اور قدم اٹھایا ہے۔ کووِڈ مریضوں کی دیکھ بھال کے لئے بستروں کی تعداد میں اضافہ کرنا وقت کی اہم ضرورت ہے۔ مستفیدین کے لئے وقف متعدد ای ایس آئی سہولتیں کووِڈ۔19 نگہداشت کے سلسلے میں ہمارے ملک کے شہریوں کے فائدے کے لئے کھولی گئی ہیں۔ ای ایس آئی اداروں میں سے کچھ ادارے کووِڈ مریضوں کو کلی طور پر وقف سہولتیں فراہم کرانے لئے تیار ہیں۔ ہمارے بہاد ر طبی پیشہ واران اور ہراول دستے کے دیگر کارکنان ان ای ایس آئی کووِڈ اداروں میں نہ صرف ذمہ دار شہریوں کے طور پر بلکہ اس اصول کے ساتھ 24X7 حیات بخش خدمات فراہم کر رہے ہیں کہ ’’بنی نوع انسانی کی خدمت ہی خدا کی خدمت ہے۔‘‘
مطالبے اور سپلائی میں فرق کی وجہ سے کووِڈ نگہداشت کے لئے بستر دستیاب نہیں ہیں۔ اگر بستر دستیاب ہیں تو بھی ضرورت مندوں اور ہنگامی حالات کا سامنا کرنے والے لوگوں کو وقت پر ریئل ٹائم معلومات آسانی سے حاصل نہیں ہو پا رہی ہیں۔ ای ایس آئی سی کی آئی سی ٹی ٹیم نے بلیو پرنٹ تیار کرنے، ترقی دینے اور ڈیش بورڈ کو ریکارڈ وقت میں تیار کرنے کے لئے بغیر تھکے کوششیں کی ہیں تاکہ ضرورت مند افراد کو ای ایس آئی سی صحتی اداروں کی کلی طور پر وقف سہولت میں بستر تلاش کرنے میں مدد کی جا سکے۔ شرکت کرنے والے ای ایس آئی صحتی ادارے باقاعدہ طور پر اعداد و شمار کی تازہ کاری کر رہے ہیں۔ اس ڈیش بورڈ کے توسط سے شہری، دکھائے گئے ای ایس آئی صحتی اداروں کے بارے میں، بستروں کی دستیابی اور وہاں دی جانے والی خدمات کے بارے میں شعوری فیصلہ لے سکیں گے۔ کووِڈ سہولتی ڈیش بورڈ کا لنکhttps://www.esic.in/Dashboard/CovidDashBoard.aspx پر دستیاب کرایا گیا ہے۔
امور داخلہ کی وزارت
جموں کشمیرمیں جنگجوئیت
نئی دہلی ،12فروری :داخلی امورکے وزیرمملکت ، جناب ہنس راج گنگارام اہیرنے آج لوک سبھامیں ایک سوال کے تحریری جواب میں بتایاہے کہ موصول رپورٹوں کے مطابق ابھی تک آئی ایس جے کے اور عراق اورشام میں مصروف عمل گروپوں کے مابین مخصوص تعلق ہونے کے کوئی بھی شواہد نہیں پائے گئے ہیں ۔
ایسی اطلاع ملی ہے کہ 7مقامی نوجوانوں نے ازخود اعلان کے مطابق آئی ایس جے کے میں شمولیت اختیارکی ہے ۔ان میں سے 4دہشت گردوں کو 22جون ، 2018کو ،اننت ناگ ، خیرم سری گفوارا میں ، ختم کردیاگیاتھا، دوکوگرفتارکرلیاگیاتھا اورایک فی الحال وادی میں سرگرم عمل ہے ۔
۔۔۔۔۔۔۔۔۔۔۔۔۔۔۔۔
U-906
(Visitor Counter : 83
ہنر مندی کے فروغ اور صنعت کاری کی وزارت
اسکل انڈیا مشن کے تحت خواتین پر خصوصی توجہ
نئی دہلی،08 ؍ مارچ،اپنے قیام سے ہی ہنر مندی کے فروغ اور سرمایہ کاری کی وزارت نے ہنر مندی کے فروغ کے ذریعے خواتین کو بااختیار بنانے کے لئے متعدد اقدامات کئے ہیں۔ ورک فورس میں خواتین کی بڑھتی شراکت داری ہماری معیشت کو مزید فروغ دے سکتی ہے اور اسکل انڈیا مشن مارکیٹ سے متعلق ہنر مندیوں سے خواتین کو مسلح کرکے اور سرمایہ کاری کے ذریعے خود کفیل ہونے کی راہ پر انہیں گامزن کرنے کے ذریعے اس کا راستہ ہموار کرنے کے تئیں پابند عہد ہے۔ خواتین میں ہنر مندی کے فروغ کا راستہ ہموار کرنے اور ان کے اندر سرمایہ کاری کا جذبہ پیدا کرنے کے لئے درج ذیل اقدامات کے گئے ہیں۔
صنعتی تربیتی اداروں  کے ذریعے طویل مدتی ہنر مندی کے فروغ کی تربیت:
ملک بھر میں پھیلے 15 ہزار 42 آئی ٹی آئی اداروں کے وسیع نیٹ ورک کے ذریعے 22.82 لاکھ سے زائد امیدواروں کا اندراج  کیا گیا ہے اور اس سلسلے میں خواتین کے اندراج پر خصوصی توجہ دی گئی ہے۔ 87799 خواتین ٹرینی سے 173105 خواتین ٹریننگ کی تعداد تک پہنچنے کے لئے 2014 کے مقابلے میں 2018 میں داخلہ میں تقریبا 87 فیصد کا اضافہ ہوا ہے۔
مختصر مدتی ہنر مندی کے فروغ کی تربیت:
وزارت کے فلیگ شپ پروگرام ، پردھان منتری کوشل وکاس یوجنا کی کوشش، مناسب ہنر مندی کے ذریعے ورک فورس میں خواتین کی بڑھتی شراکت داری کو فروغ دینا ہے۔ پی ایم کے وی وائی کے تحت اندراج کئے گئے اور تربیت دئے گئے تقریبا 50 فیصد امیدوار خواتین ہیں۔ کُل 56 لاکھ امیدواروں میں سے یہ 50 فیصد خاتون امیدوار وہ ہیں جنہوں نے اس اسکیم سے فائدہ اٹھایا ہے۔ بازار کی مانگ کو مد نظر رکھتے ہوئے جاب رول پر مسلسل نظر ثانی کے لئے کوششیں کی جارہی ہیں ۔ اسکل انڈیا حکومت کے پروگراموں آیوشمان بھارت ، سوچھ بھارت مشن اور اسمارٹ سٹی مشن کے ساتھ شراکت دار ہے، تاکہ ان قومی مشن سے ہنر مندی کے فروغ کی کوششوں کو جوڑا جاسکے۔
پیشگی سیکھنے کا اعتراف کرنا :
پیشگی سیکھنے کے اعتراف کے تحت 4 لاکھ سے زائد خواتین امیدواروں کو ہنر مندی کے مختلف شعبوں میں تربیت دی گئی ہے۔ ایک رسمی سرٹیفکیٹ کے ذریعے اور بہتر ذریعہ معاش حاصل کرنے کے لئے انہیں وسائل فراہم کرکے ان کی موجودہ ہنر مندیوں کا اعتراف کیا گیا ہے۔
اپرینٹس شپ ٹریننگ:
اپرینٹس شپ ایکٹ 1961 میں کئے گئے جامع اصلاحات نے سروس شعبے میں اپرینٹیسز کے لئے مواقع کھول دیئے ہیں۔ این ایس ڈی سی کے ذریعے اسکل انڈیا 15 مہینے کی مدت میں 7 ریاستوں ؍ مرکز کے زیر انتظام خطوں میں 50 ہزار سے زائد خواتین کو فائدہ پہنچانے کے لئے یو این ڈی پی اور سوسائٹی آف ڈیولپمنٹ الٹرنیٹوس  کے ساتھ پائلٹ پروگرام کرارہا ہے۔
پالیسی اقدامات:
قومی ہنر مندی کے فروغ کی پالیسی میں ہنر مندی کے جامع فروغ پر توجہ دی گئی ہے ، جس کا مقصد بہتر معاشی پیداواریت کے لئے خواتین کی شراکت داری کو بڑھانا ہے۔ اس کے حصول کے لئے خواتین کے لئے ٹریننگ اور اپرینٹس شپ دونوں کے لئے اضافی بنیاد ی ڈھانچے کے قیام پر زور دیا گیا ہے۔
۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1516
(Visitor Counter : 139
وزیراعظم کا دفتر
وزیر اعظم کی کُلّو دسہرہ میں شرکت
وزیر اعظم جناب نریندر مودی نے آج ہماچل پردیش کے کُلّو کے ڈھال پور گراؤنڈ میں کُلّو دسہرہ کی تقریبات میں شرکت کی۔
وزیراعظم کی آمد پر ان کا استقبال کیا گیا اور ان کی عزت افزائی کی گئی۔ اس کے بعد بھگوان رگھوناتھ جی کی آمد ہوئی اور اس طرح رتھ یاترا کا آغاز ہوا۔ اس موقع پر وزیراعظم کے استقبال کے لیے لوگوں کی بڑی تعداد موجود تھی۔ وزیر اعظم لاکھوں دیگر عقیدت مندوں کے ساتھ مرکزِ نگاہ بننے والے مقام تک پہنچے اور بھگوان رگھوناتھ کو خراج عقیدت پیش کیا۔ وزیر اعظم نے اس موقع پر موجود سبھی لوگوں کا ہاتھ جوڑ کر استقبال کیا اور تاریخی کُلّو دسہرہ کی تقریبات میں دیوتاؤں کے عظیم اجتماع کے ساتھ عبادتی رتھ یاترا کا مشاہدہ کیا۔ یہ ایک تاریخی اور پہلا موقع تھا جب ہندوستان کے وزیر اعظم نے کلو دسہرہ کی تقریبات میں شرکت کی۔
بین اقوامی کُلّو دسہرہ میلے کا 5 سے 11 اکتوبر 2022 تک کُلّو کے ڈھال پور گراؤنڈ میں جشن منایا جانا ہے۔ یہ تہوار اس لحاظ سے منفرد ہے کہ یہ وادی کے 300 سے زیادہ دیوتاؤں کا اجتماع گاہ ہے۔ تہوار کے پہلے دن دیوتا اپنی اچھی طرح سے سجی ہوئی پالکیوں میں سب سے بڑے دیوتا بھگوان رگھوناتھ جی کے مندر میں ان کی تعظیم کرتے ہیں اور پھر ڈھال پور گراؤنڈ کی طرف روانہ ہوتے ہیں۔
ہماچل پردیش کے وزیر اعلیٰ جناب جے رام ٹھاکر، ہماچل پردیش کے گورنر جناب راجندر وشوناتھ آرلیکر، اطلاعات و نشریات کے مرکزی وزیر جناب انوراگ ٹھاکر اور بی جے پی کے ریاستی صدر جناب سریش کمار کشیپ اور دیگر بھی وزیر اعظم کے ساتھ تھے۔
اس سے پہلے آج دن میں وزیر اعظم نے ایمس، بلاسپور کو قوم کے نام وقف کیا۔انہوں نے لوہنو واقع بلاس پور کے مقام پر ہماچل پردیش کے متعدد پروجیکٹوں کا افتتاح کیا اور سنگ بنیاد بھی رکھا۔
ش ح۔ع س۔ ک ا
(
وزارت اطلاعات ونشریات
مرکز فلمی صنعت میں کاروبار میں آسانی کے تئیں پابند ہے۔ مرکزی وزیر مملکت ڈاکٹر ایل مرگن کا بیان
وزیر موصوف نے کہا کہ اینٹی مشین اور VFX کے لئے عالمی معیار کا ادارہ جلد ہی قائم کیا جائے گا
اطلاعات ونشریات کے مرکزی وزیر مملکت ڈاکٹر ایل مرگن نے کہا ہے کہ مرکز فلم انڈسٹری میں کاروبار میں آسانی لانے کے تئیں پابند ہے۔ انھوں نے یہ بات آج چنئی میں ساؤتھ انڈین فلم چیمبر آف کامرس کے افسران کے ساتھ میٹنگ کےد وران کہی۔
انھوں نے کہا کہ اطلاعات ونشریات کی وزارت نے ایک پورٹل کا آغاز کیا ہے جہاں کوئی بھی مختلف محکموں سے عکسبندی کرنے کی اجازت لینے کے لئے درخواست دے سکتا ہے۔ اس سے فلم سازوں کو ہندوستان میں کسی بھی جگہ عکسبندی کرنے کے لئے آن لائن اجازت دینے کی سہولت حاصل ہوگی اور اس طرح کام کاج میں آسانی ملے گی۔
انھوں نے بتایا کہ اینی میشن اور VFX کے لئے عالمی معیار کا ادارہ قائم کرنے کے لئے آئی آئی ٹی ممبئی کے ساتھ ایک مفاہمت نامے پر دستخط کئے گئے ہیں۔ پروگرام کے دوران فلم ٹریڈ کی مختلف تنظیموں کے نمائندے موجود تھے اور انھوں نے فلمی صنعت کی متعدد درخواستوں اور مانگوں پر مشتمل میمورنڈم پیش کیا۔ ان میں کووڈ کی وجہ سے فلم انڈسٹری کو درپیش مسائل ، جانوروں کے تحفظ کے بورڈ کے سرٹیفکیشن پرائیویسی کے معاملہ ، فلم کی عکسبندی کے لئے ایک ہی جگہ سے اجازت وغیرہ شامل تھے۔
وزیر موصوف سے جودرخواستیں کی گئیں ان میں سنسر بورڈ میں اور زیادہ فلمی ہستیوں کو شامل کرنے، سنسر بورڈ ٹرائیبونل کی تشکیل اور مقبول عام فلموں کی دوردرشن پر بروڈکاسٹنگ، جنھیں فلم فیئر ایوارڈ کے لئے منتخب کیا گیا تھا۔
مختلف تنظیموں کے لیڈروں سے میمورنڈم اور درخواستوں کو وصول کرنے کے بعد وزیر موصوف نے یقین دلایا کہ حکومت فلمی صنعت کی پریشانیوں کے ازالے کی ہر ممکن کوشش کرے گی۔ انھوں نے کہا کہ SIFCC میں مختلف تنظیموں کے نمائندوں سے ملاقات کرنا ان کے لئے ایک اعزاز ہے جسے جنوبی ہند کی فلمی صنعت کا مرکز مانا جاتاہے۔ انھوں نے تمام ارکان سے درخواست کی کہ وہ تبادلہ خیال کے لئے آنے والے گوا فلم فیسٹویل میں شرکت کریں۔
وزارت دفاع
دفاعی صنعتوں کے ترقیاتی کام
نئی دہلی۔ 22 جولائی ’خود انحصار ہندوستان مہم‘کے تحت دفاعی پیداوار میں خود انحصاری حاصل کرنے کی مسلسل کوششوں میں اور مرکزی بجٹ 2022-23،جس میں آر اینڈ ڈی پر مبنی صنعت کے لیے دفاعی آر اینڈ ڈی بجٹ کا 25فیصد مختص کیا گیا تھا، اس میں کیے گئے اعلان کے مطابق اٹھارہ  بڑے پلیٹ فارموں کی شناخت کی گئی ہے اور وزارت دفاع کے ذریعہ صنعت کی قیادت میں ڈیزائن اور ترقی کے لیے دفاعی حصول کے طریقہ کار-2020 میں تجویز کردہ مختلف ذرائع یعنی میک-I، میک-II، خصوصی مقصد کی گاڑی  اور دفاعی مہارت کے لیے اختراعات  کے تحت اعلان کیا گیاہے ۔ ان پلیٹ فارمز کی شناخت سروسز، ڈی آر ڈی او اور صنعت کے ساتھ وسیع مشاورت کے بعد کی گئی ہے۔ ان 18  پلیٹ فارمز کی تفصیلات ذیل میں دی گئی ہیں۔
میک-I
1. ہائپرسونک گلائیڈ وہیکل
- ڈائریکٹڈ انرجی ویپنز  [ہائی پاورڈ برقی مقناطیسی آلات اور ہائی پاورڈ لیزر آلات]
- بغیر پائلٹ کے بحری جہاز کا فضائی نظام
- ہلکے وزن کا ٹینک
- سیلف ہیلنگ مائن فیلڈز
- بغیر پائلٹ کے خود مختار اے آئی بیسڈ لینڈ روبوٹ
- 127 ملی میٹر نیول گن
- 127 ملی میٹر گائیڈڈ پروجیکٹائل
- جہازوں کے لیے الیکٹرک پروپلشن 
- اسٹینڈ آف ایئر بورن جیمر
- لی –آئیون سیلز/ لی –سلفر سیلز [پورٹ ایبل ہائی کیپیسٹی انرجی سسٹمز جو روایتی ہائیڈرو کاربن کی جگہ لے رہے ہیں]
- کمیونیکیشن سسٹم 
- ہائی ریزولوشن سینسنگ کے ساتھ الیکٹرو آپٹیکل  پوڈ  میں اپ گریڈ کے ساتھ
- انتہائی اونچائی پر تعینات فوجیوں کے لیے ’پلگ اینڈ پلے‘ ہاؤسنگ/ انفراسٹرکچر
اسپیشل پرپس وہیکل  ماڈل
- بغیر پائلٹ کی لانگ رینج ہوائی گاڑیاں  [ہائی الٹی ٹیوٹ لانگ انڈورینس] 
- انڈین ملٹی رول ہیلی کاپٹر 
آئی ڈیکس
- لو آربٹ سیوڈو سیٹلائٹس
میک-II
- متعدد پلیٹ فارموں کے لیے اینٹی جیمنگ سسٹم
دفاعی شعبے میں صنعت کی قیادت میں ڈیزائن اور ترقی کے لیے ان بڑے پلیٹ فارموں کی شناخت متعدد عوامل کو مدنظر رکھتے ہوئے کی گئی ہے جیسے کہ ہندوستانی صنعت کی صلاحیتیں، کفایتی ، تیز تر اور قابل توسیع؛ موجودہ تکنیکی ترقی؛ مستقبل کی جنگ کی ضرورت؛ آپریشنل چیلنج؛ درآمدی متبادل وغیرہ کی ضرورت۔
یہ اطلاعات وزیر مملکت برائے دفاع جناب اجے بھٹ نے آج لوک سبھا میں شری نریندر کمار کے سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8018
(Visitor Counter : 105
وزیراعظم کا دفتر
وزیراعظم نے ہنر ہاٹ کا دورہ کیا
نئی دہلی،19؍فروری، وزیراعظم جناب نریندرمودی نے آج یہاں ہنر ہاٹ کا دورہ کیا۔ وہ ہنر ہاٹ میں شرکت کرنے والے ماہر دستکاروں، فنکاروں اور باورچیوں کے اسٹالس پر بھی گئے، جو ملک کے مختلف حصوں سے یہاں آئے ہیں۔ انڈیا گیٹ کے سبزہ زار پر اس طرح کے ڈھائی سو سے زیادہ اسٹالس لگائے گئے ہیں۔ خاص بات یہ ہے کہ اس میں شرکت کرنے والے دستکاروں میں آدھی سے زیادہ خواتین ہیں۔ وزیراعظم نے ہاٹ میں ان دستکاروں کے ساتھ گفتگو کی اور وہاں ثقافتی پروگرام بھی دیکھا۔
ہنر ہاٹ حکومت کے ذریعے روزگار کے مواقع فراہم کرنے کے ساتھ ساتھ ہندوستان کی مقامی روایتی دستکاری اور ہنر کو برقرار رکھنے اور فروغ دینے کے عہد کا اظہار ہوتا ہے، جس میں سے کئی فنون ختم ہونے کی کگار پر ہیں۔
اس سال کے ہنر ہاٹ کا موضوع ہے ’’کوشل کو کام‘‘ ۔ پچھلے تین برسوں کے دوران ہنر ہاٹ کے ذریعے تقریبا تین لاکھ ماہر دستکاروں، فنکاروں اور باورچیوں کو روز گار اور روز گار کے مواقع فراہم کئے گئے ہیں۔ فیض حاصل کرنے والوں میں بڑی تعداد خاتون دستکاروں کی ہے۔
۔۔۔۔۔۔۔۔۔۔۔۔۔۔۔۔۔۔

U-823
(Visitor Counter : 70
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،26 مئی، 2021/
ایکٹو معاملات مزید کم ہوکر 24,95,591 ہوءے۔
گذشتہ 24 گھنٹوں میں ایکٹیو معاملات میں 91,191 کی کمی۔
تازہ معاملات 2.08 لاکھ، نئے معاملات میں کمی کا سلسلہ جاری۔
اب تک ملک میں مجموعی طور پر 2,43,50,816 صحتیاب۔ گذشتہ 24 گھنٹوں کے دوران 2,95,955 مریض صحت یاب ہوئے ہیں۔
مسلسل 13ویں دن نئے معاملات کے مقابلے صحتیاب ہونے والوں کی تعداد زیادہ
صحتیابی کی شرح بڑھ کر 89.66 فیصد ہوئی۔ ہفتہ وار پوزیٹی ویٹی ریٹ فی الحال 11.45 فیصد۔
یومیہ پوزیٹیوٹی ریٹ 9.42 فیصد، مسلسل دو دنوں کے مقابلے 10 فیصد کم
ملک گیر ٹیکہ کاری مہم کے تحت اب تک 20 کروڑ سے زیادہ ٹیکے لگائے گئے۔
ایک دن کے اندر اب تک کے سب سے زیادہ 22.17 لاکھ ٹیسٹ کئے گئے۔
ا قتصادی امور کی کابینہ کمیٹی
ستلج جل وکاس نگم  لمیٹیڈ کے ارون۔3 ہائیڈرو پروجیکٹ  کے ترسیلی عنصر میں سرمایہ کاری کی تجویز کو کابینہ کی منظوری
نئی دہلی، 28 فروری 2019، وزیراعظم نریندر مودی کی صدارت والی اقتصادی امور سے متعلق کابینہ کمیٹی نے جون 2017 کی قیمت کی سطح پر 1236.13 کروڑ روپے کی تخمینہ لاگت کے ارون۔3 ہائیڈرو الیکٹرک پروجیکٹ  کے ترسیلی عنصر میں سرمایہ کاری کو اپنی منظوری دے دی ہے۔
نیپال میں ارون۔3 ایچ ای پی میں پاور کی تیاری کے لئے نیپال کی حدود میں لگائے جانے والے تقریباً 217 کلومیٹر کی دھال کیبر  کے راستے ڈیڈنگ ۔ بتھناہا  400 کےوی، ڈی/سی کی سرمایہ کاری کی موجودہ منظوری دی ہے۔
پروجیکٹ کے ترسیلی عنصر کی تعمیر میں تقریباً 400 افرادی روزگار کے مواقع پر زور دیا گیا ہے۔
اثرات:
یہ پروجیکٹ بھارت کو اضافی بجلی فراہم کرے گا جس سے نیپال کے ساتھ معاشی رابطہ مستحکم ہوگا۔ پروجیکٹ سے حاصل ہونے والی بجلی نیپال کے دھال کیبر سے بھارت کے مظفر پور ضلع کو بھیجی جائے گی۔
پس منظر:
ارون۔ 3 ہائیڈرو الیکٹرک پروجیکٹ  مشرقی نیپال کے سنکھوا سبھا ضلع میں ارون ندی پر واقع ہے۔ ندی کے کنارے تقریباً 70 میٹر بلند کنکریٹ کا ڈیم قائم کیا گیا ہے اور 11.74 کلومیٹر کا ہیڈ ریس ٹنل ہے جس میں زیر زمین بجلی گھر ہے جس سے ندی کے بائیں کنارے پر چاروں اکائیوں میں سے ہر ایک سے 225 میگا واٹ بجلی کی پیداوار ہوگی۔
ایس جے وی این لمیٹیڈ نے بین الاقوامی مسابقتی بولی لگانے کے عمل کے ذریعہ یہ پروجیکٹ حاصل کیا ہے۔حکومت نیپال اور ایس جے وی این لمیٹیڈ نے بلڈ اون آپریٹ اینڈ ٹرانسفر  کی بنیاد پر 30 سال کے لئے مارچ 2008 میں اس سلسلے میں ایک مفاہمتی عرضداشت پر دستخط کئے تھے۔ اس مدت میں پانچ سال کی تعمیری مدت شامل ہے۔ نومبر 2014 میں ایک پروجیکٹ ڈیولپمنٹ ایگریمنٹ  پر دستخط کئے تھے جس کے ذریعہ نیپال کو 25 سال تک رعایتی شرحوں پر مفت 21.9 بجلی فراہم کی جانی ہے۔وزیراعظم نریندر مودی کی صدارت میں اقتصادی امور سے متعلق کابینہ کمیٹی کی میٹنگ فروری 2017 میں منعقد ہوئی تھی جس میں مئی 2015 کی قیمتوں کی سطح پر 5723.72 کرورڑ روپے کی تخمینہ لاگت سے نیپال میں ارون ۔3 ایچ ای پی  کے پیداواری عنصر کے لئے مجوزہ سرمایہ کاری کو منظوری دی گئی تھی۔
۔۔۔۔۔۔۔۔۔۔۔
م ن۔ش س۔ن ا۔
U- 1332
(Visitor Counter : 68